Nesijervis
Nesijervis (suom. Näsijärvi) − ežeras Suomijos pietvakariuose. Nesijervio ežero kranto linija labai vingiuota. Krantai yra aukšti, miškingi. Šiaurėje Nesijervio ežeras sąsiauriu jungiasi su Vankavesio ežeru (Vankavesi). Pietuose iš Nesijervio išteka 1 km ilgio slenkstėta ir krioklėta Tamerkoskio (Tammerkoski) upė į Piuhejervio ežerą (Pyhäjärvi). Nesijervio ežero pietiniame krante yra Tamperė.